آسٹریا میں اسلام

اسلام 2001ء کی مردم شماری میں آسٹریا کی کل آبادی کا 4.22 فیصد ہے۔ دیگر ابنائے وطن میں کاتھولک (73.6٪)، لادینی (12 فیصد) اور پروٹسٹنٹ (4.7٪) ہیں۔ 8032926 افراد کی رہائشی آبادی میں آسٹریا میں تقریباً 338988 مسلمان موجود ہیں۔

1971ء میں آسٹریا کی آبادی کا صرف 0.3 فیصد مسلمانوں پر سرکاری طور پر درج کیا گیا تھا۔ 1981ء میں صرف 158776 کے مسلمانوں کو سروے (آبادی کا 2 فیصد) میں شمار کیا گیا تھا۔ 10 سال کے اندر آسٹریا میں مسلمانوں کی دگنی تعداد ترکی سے آنے والوں کی جانب سے ان کے مذہب کے بارے میں مردم شماری میں صحیح بیان دینے سے ہوئی ہے۔

 دوسرے ممالک کے تارکین وطن 
 قوم تعداد ماخذ ترک  500,000+  بوسنیائی  128,047 Bosnian Austrians افغان  31,300  کرد  26,770  چچنیائی  25,000 Refworld | Continuing Human Rights Abuses Force Chechens to Flee to Europe ایرانی  12,452  عرب  12,100  پاکستانی  8,490 

 آسٹریا کی مساجد 
تصغیر|آسٹریا کی ایک مسجد
آسٹریا کی قدیم ترین مسجد 1887ء فوجی خدمت میں شامل مسلمانوں کی سہولت کے لیے آسٹریائی حکومت کی جانب سے ویانا میں بنائی گئی تھی۔ اس وقت ملک میں 200 سے زائد مساجد ہیں۔Islam in Austria - Euro-Islam: News and Analysis on Islam in Europe and North America

 اسلام کا تسلیم شدہ موقف 
آسٹریا میں اسلام گذشتہ سو سالوں سے سرکاری طور پر ایک تسلیم شدہ مذہب ہے۔ تاہم یہاں کے زیادہ تر عوام ایک اور تاریخی واقعے کے بارے میں زیادہ جانتے ہیں۔ یہ واقعہ سنہ 1683ء میں ویانا کا محاصرہ ہے، جب مسلمانوں کی سلطنت عثمانیہ کی مسیحیوں کے زیرِ تسلط یورپ کی جانب پیش قدمی روک دی گئی تھی۔ حالیہ چند برس میں آسٹریا کے انتہائی دائیں بازوں کے خیالات کے حامی سیاست دانوں کے اسلام مخالف بیانات شہ سرخیوں میں رہے ہیں۔BBC Urdu - آس پاس - آسٹریا: اسلام سو برس سے تسلیم شدہ مذہب

2015ء سے اسلام مخالف جرمن تنظیم پیگیڈا کے حامیوں نے مسلمانوں اور ان کے مذہب کے خلاف ریلیاں نکالنا شروع کیا۔ ویانا میں نکالی جانے والی ان کی ریلیوں میں سینکڑوں افراد نے شرکت کی اور ان میں سے بعض نے نازی سیلوٹ بھی کیا۔ پیگیڈا جرمنی کے سیاسی محاذ پر قدرے نئی ہے جبکہ آسٹریا میں دائیں بازو کی سخت گیر جماعت ’فریڈم پارٹی‘ برسہا برس سے ’اینٹی امیگریشن‘ اور ’اینٹی اسلامائیزیشن‘ کے پلیٹ فارم سے تحریک چلا رہی ہے۔آسٹریا میں اسلام مخالف تنظیم کا پہلا مظاہرہ - BBC News اردو اس طرح مسلمانوں کی تعداد کے اضافے کے ساتھ ساتھ ان کی مخالفت کرنے والے حلقے بھی آسٹریا میں بڑھ رہے ہیں۔

سنہ 2018ء میں چانسلر سیباسٹین کرٹز نے اعلان کیا کہ آسٹریا ترکی کی امداد سے چلنے والی سات مسجدوں کو بند اور چالیس اماموں کو ملک بدر کر رہا ہے۔ ان مساجد کو ترکی کی نظامت برائے مذہبی امور (مختصراً دیانت) کے ذریعہ امداد ملتی تھی۔ چانسلر نے اس بندش کی وجہ بتاتے ہوئے کہا کہ وہ اقدام کے ذریعہ سیاسی اسلام کو ناکام بنانا چاہتے ہیں۔ اس اعلان میں مزید کہا گیا کہ آسٹریا کے معاشرے میں اسلامیت، انتہا پسندی اور متوازی معاشروں کے لیے کوئی جگہ نہیں ہے۔

 حجاب پر پابندی 
آسٹریا کی پارلیمان کے ایوان زیریں نے 11 دسمبر 2025ء کو ایک نئے قانون کی منظوری دی، جس کے تحت ملک بھر کے اسکولوں میں 14 سال سے کم عمر لڑکیوں کے حجاب پہننے پر پابندی عائد کر دی گئی۔ یہ بل موجودہ مخلوط حکومت نے پیش کیا تھا۔ جس میں آسٹرین پیپلز پارٹی (ÖVP)، سوشل ڈیموکریٹک پارٹی (SPÖ) اور نیوس (Neos) شامل ہیں اور اسے ستمبر 2025ء میں وزیر برائے انضمام کلاڈیا پلاکولم نے متعارف کرایا تھا۔حکومتی اتحاد نے اس اقدام کو صنفی مساوات کے فروغ اور کم عمر لڑکیوں کو "مذہبی جبر" سے بچانے کے عزم کا حصہ قرار دیا ہے۔ اس قانون کی حمایت انتہائی دائیں بازو کی فریڈم پارٹی (FPÖ) نے بھی کی، جب کہ گرین پارٹی نے اس کے خلاف ووٹ دیا۔ یہ پابندی ستمبر 2026ء سے نافذ العمل ہوگی اور خلاف ورزی کرنے والے والدین کو 150 سے 800 یورو تک جرمانہ ہو سکتا ہے۔ تاہم، انسانی حقوق کی تنظیموں اور قانونی ماہرین نے اس قانون کو امتیازی قرار دیا ہے اور اس کی آئینی حیثیت پر سوالات اٹھائے ہیں، کیوں کہ 2019ء میں منظور کیا گیا اسی نوعیت کا ایک سابقہ قانون (10 سال سے کم عمر کے لیے) آئینی عدالت کی جانب سے کالعدم قرار دیا جا چکا ہے۔

 مزید دیکھیے 
 آسٹریا
 آسٹریا میں مذہب

 حوالہ جات 


زمرہ:اسلام بلحاظ ملک